NaiveNeuron/SloPal huggingface dataset:
Mikloško, Jozef, poslanec NR SR (2015-06-25):
Tak ja to poviem rýchlo, aby ma nevypli. Stolnotenisový zväz má za chvíľu tiež voľby a ja som sa za pána Kříža, ktorý tam už je dlho veľmi dobrý... (Prerušenie vystúpenia predsedajúcim.)
Kollár, Boris, predseda NR SR (2021-10-05):
... ešte raz vás prosím, dobre. Dávam hlasovať o námietke pána poslanca Baránika. (Hlasovanie: Prítomných 114, za 17, proti 61, zdržalo sa 35, nehlasoval 1.) Námietka neschválená. Pán poslanec, prosím... (Potlesk.)
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 132, za 131, proti nikto, nezdržal sa nikto, nehlasoval 1 poslanec. Konštatujem, že sme schválili vládny návrh novely zákona o poskytovateľoch zdravotnej starostlivosti. Nasleduje hlasovanie o návrhu uznesenia k mimoriadnej správe verejného ochrancu práv, tlač 251. Dávam slovo spravodajcovi z výboru pre pôdohospodárstvo a životné prostredie poslancovi Jaromírovi Šíblovi, aby hlasovanie uviedol. (Hlasovanie o mimoriadnej správe verejného ochrancu práv o situácii v riešení environmentálnych záťaží na území Slovenskej republiky , tlač 251.)
K. Tóthová, poslankyňa: (2004-10-27):
A ešte tu bola taká rečnícka požiadavka na pána poslanca Jarjabka, aby konkretizoval, koho vlastne pán riaditeľ televízie zviedol. Tento pojem bol uvedený. Ja by som skôr uviedla pojem ovplyvnil. Myslím, že to nikto od pána poslanca Jarjabka skutočne nemôže očakávať, ani od nikoho, ale myslím, že vlastné hlasovanie preukáže, kto je ovplyvnený stanoviskom pána riaditeľa Rybníčka, pretože myslím, že požadovať, aby z koncesionárskych poplatkov sa netvorila pôvodná tvorba, respektíve aby zákon neurčil, koľko percent musí z nej byť slovenskej pôvodnej tvorby, je skutočne nepochopiteľné, pretože každý, kto logicky uvažuje, chce, aby za peniaze našich občanov bol vytváraný aj pôvodný program pre našich občanov. Hlasovanie dá jasnú odpoveď.
V. Veteška, podpredseda NR SR: (2007-01-30):
(Hlasovanie.) Prítomných je 133 poslancov, za 124, proti 0, zdržalo sa 0, nehlasovalo 9. Konštatujem, že sme navrhované uznesenie schválili. Teraz budeme hlasovať o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a v boji proti organizovanej trestnej činnosti (tlač 137). Prosím pána poslanca Palka, aby uviedol toto hlasovanie.
Blanár, Juraj, podpredseda NR SR (2023-05-17):
Dve faktické poznámky na vaše vystúpenie. Ako prvý pán poslanec Ondrej Ďurica.
O. Nachtmannová, poslankyňa: (2008-04-02):
Prosím, pán predseda, aby ste dali hlasovať o tomto návrhu.
R. Bauer, poslanec: (2009-10-28):
Objednávka bola podpísaná Igorom Štefanovom 19. 7. 2007, áno, bolo to, pán poslanec Rafaj, vrátane dodania dizajn manuálu. Prvá faktúra prišla 18. 10. 2007 na ministerstvo, ale prevzatá ministrom Štefanovom bola už 30. 7., tri mesiace predtým, ako prišla na ministerstvo, kde je oficiálna pečiatka, že bola prevzatá. Bola na čiastku 939 506 korún. Na tejto faktúre bolo napísané, že storno faktúry, bude vystavená nová faktúra, toto je s dátumom 6. 12. 07. Druhá faktúra bola vystavená, čuduj sa svete, niekoľko dní predtým, už 29. 11. 2007 na čiastku 2 177 700 korún, reklamná kreativita 554 hodín, consulting 48 hodín. Pre porovnanie, podobné logá iné centrálne orgány si objednávali za úplne iné sumy. Ministerstvo financií napríklad za 15-tisíc korún, ministerstvo hospodárstva za 50-tisíc korún. Pán minister, mám pre vás otázku podobnú ako v predchádzajúcom vstupe, ak by ste boli riaditeľ súkromnej firmy, za koľko by ste si objednali logo pre svoju súkromnú firmu? – a) za 15-tisíc korún, b) za 50-tisíc korún, c) 2 177 700 korún.
Á. Biró, poslankyňa: (2009-02-13):
Ja ešte raz a pánovi Burianovi chcem povedať, že nemáte pravdu. Európska komisia upozornila, my musíme tie podmienky vyrovnať. A vy ste spravili s tou jednou vetou problém pre naše daňové úrady, lebo ony môžu poskytnúť tieto výhody len vtedy, ak 90 % príjmov je z územia Slovenskej republiky. Lenže tento daňový nerezident, ten si neprizná len tie príjmy, ktoré sú na území Slovenskej republiky. Ako má ten daňový kontrolór alebo úradník skontrolovať, či je to z jeho celkových príjmov 90 %, 50 % alebo 100 %? Ja som vás chcela len jasne upozorniť, že je to tam spravené problematicky. To je všetko.
Laššáková, Jana, podpredsedníčka NR SR (2014-11-08):
Pán poslanec Matovič...
Procházka, Radoslav, poslanec NR SR (2011-06-02):
Ďakujem pekne, pán predseda. Čiže sme v procesnom štádiu druhého čítania o návrhu novely zákona o rokovacom poriadku (tlač 195). Zo spoločnej správy vyplýva 17 pozmeňovacích návrhov, pričom gestorský výbor odporúča hlasovať o pozmeňujúcich a doplňujúcich návrhoch pod bodom 1 až 17 spoločne s návrhom schváliť. Dajte, prosím, pán predseda, o tomto hlasovať.
B. Bugár, podpredseda NR SR: (2005-05-25):
(Hlasovanie.) Prítomných 134, za 94, zdržalo sa 40 poslancov. Konštatujem, že aj tento bod sme odsúhlasili. Nech sa páči. E. Dolník, poslankyňa: O ďalších dvoch bodoch 6 a 7 prosím dať hlasovať spoločne.
R. Madej, poslanec: (2007-02-09):
Prvý pozmeňujúci návrh som predložil ja. Týka sa zmeny účinnosti predmetného návrhu zákona.
Ondruš, Branislav, poslanec NR SR (2011-06-30):
Ďakujem pekne za slovo, pán podpredseda. Vážená pani poslankyňa, ďakujem vám za vaše obsiahle vystúpenie. Myslím, oceňujem to, že ste sa takto obsiahlo venovali tejto téme nadväzujúc aj na to, čo moji dvaja kolegovia pred chvíľou povedali. Práve preto, že to považujem za mimoriadne dôležité a myslím si, že aj napriek tomu, ako to v tejto chvíli tuto v snemovni vyzerá, tak je to problematika, ktorá vzbudzuje veľkú pozornosť verejnosti. Napokon, ten obrovský počet pripomienok, ktoré v čase prípravy zákona k tomuto zákonu prišli, jasne svedčí o tom, že táto problematika je široko sledovaná. A myslím si, že je to oprávnené, pretože hovoríme o oblasti, ktorá má mimoriadny význam, a to nielen pokiaľ ide o samotný systém zdravotnej starostlivosti, nielen pokiaľ ide o oblasť financovania celého systému zdravotnej starostlivosti, ale je to predovšetkým problematika, ktorá sa mimoriadne závažne dotýka pacientov, a to znamená širokej verejnosti. Ja sa priznám, že ja pravdepodobne sa rozhodnem krátko vystúpiť potom v rozprave, keď sa budeme ústne prihlasovať. Ale musím sa priznať, že mimoriadne ma zaujalo najmä to, čo ste hovorili k problematike toho vernostného systému. Ten vernostný systém, aký sa zavádza v tomto zákone, aj pán poslanec Raši predtým o tom hovoril, to si myslím, že to je veľmi nebezpečná hra. A zároveň to je veľmi nebezpečná hra preto, lebo to zavádza veľmi nebezpečný filozofický pohľad na systém fungovania, na fungovanie systému zdravotnej starostlivosti. Taký pohľad, ktorý podľa môjho názoru pri zdravotnej starostlivosti je absolútne neobhájiteľný.
Hrnčiar, Andrej, podpredseda NR SR (2018-11-30):
Štyri faktické poznámky. Nech sa páči, pán poslanec Kamenický.
F. Šebej, poslanec: (2001-12-12):
Myslím, že mám právo to povedať, pretože pochádzam z rodiny, ktorá je spätá s dejinami tohto mesta aj inak. Mimochodom môj starý otec, otec mojej mamy, bol veliteľom ešte za Rakúska-Uhorska v bratislavskej posádke a sídlil tam, kde je teraz Slovenská národná galéria, čiže vo Vodných kasárňach pri Dunaji. To, že je tam teraz Slovenská národná galéria, považujem za dobrý osud budovy, za dôstojný osud budovy, za krásny osud. To, čo postavil komunistický režim pred Vodnými kasárňami, tá hnusná železná opacha, ktorá potlačila celú tú krásnu klasicistickú budovu v pozadí, považujem za zločin, za urážku dobrého vkusu. (Reakcia z pléna.) Kde? Kto, my? Ináč na tú banku, čo postavili vedľa hotela Fórum, mám presne taký istý názor ako vy. Absolútne presne taký istý. (Reakcia z pléna.) J. Migaš, predseda NR SR: Pokračujte, pán poslanec, nedajte sa vyrušovať.
Figeľ, Ján, podpredseda NR SR (2013-09-18):
Dobré ráno prajem všetkým. Vážené panie poslankyne, vážení páni poslanci, otváram desiaty rokovací deň 23. schôdze, teda tej doterajšej schôdze Národnej rady Slovenskej republiky. Na dnešnom rokovaní na základe ospravedlnenia požiadali, teda o ospravedlnenie požiadali páni poslanci Otto Brixi, Igor Choma a Ján Podmanický. Teraz pristúpime... Nech sa páči.
Grendel, Gábor, podpredseda NR SR (2021-01-12):
S reakciou na faktické poznámky pán poslanec Čekovský.
Pčolinský, Peter, podpredseda NR SR (2022-12-01):
Ďakujem pekne. Pán poslanec má doplňujúcu otázku. Nech sa páči, v rozsahu dvoch minút.
Zmajkovičová Renáta, podpredsedníčka NR SR (2012-07-31):
Pán Štefanec, pán poslanec, na pána Figeľa to bola otázka?
Osuský, Peter, poslanec NR SR (2014-11-09):
Ďakujem pekne. No tomu dlhému vážnemu vystúpeniu, Martin, si dal taký krásne nonšalantný optimistický úvod o tom, že alles ist möglich, všetko je možné. No musím povedať, že keď si začal zostra, obrátiac sa na skupinu vývinových psychológov z vládnucej strany, tak neviem, či si nehádzal trošku perly a či to padlo na úrodnú pôdu, lebo taký rehot, ktorý bol akoby odpoveďou, ukázal, že zrejme nepochopili tvoju formujúcu sa desaťročnú detskú dušu. Ale, samozrejme, aj to, čo si povedal, že sa naraz akosi spubertalizoval celý národ, tiež nebola celkom pravda. Len kvôli poriadku musím povedať, že aj vtedy existovali rezistentní jedinci, ktorí sa, dá sa povedať, celkom úspešne ubránili tomu nadšeniu. To bolo u niektorých tak, že si nič nevšímali, u iných tak, že boli celý od lepidla na kachličky. A to sú ľudia, môžem povedať, zrejme sa nemýliac, ktorých by nechytila ani ebola. Tak sú rezistentní.
Laššáková, Jana, podpredsedníčka NR SR (2015-04-22):
Prerušujem rokovanie. Prajem vám všetkým pekný večer. Zajtra ráno o deviatej pokračuje svojím vystúpením pán poslanec Hlina. (Prerušenie rokovania o 19.12 hodine.)
Ľ. Petrák, poslanec: (2008-11-05):
Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa menia zákony v oblasti organizácie a riadenia súdnictva, postavenia sudcov, znalcov, tlmočníkov a prekladateľov v súvislosti so zavedení meny euro v Slovenskej republike, podáva Národnej rade podľa § 79 ods. 1 zákona o rokovacom poriadku spoločnú správu výborov Národnej rady. Národná rada Slovenskej republiky uznesením zo dňa 10. septembra 2008 pod č. 973 pridelila vládny návrh zákona na prerokovanie Ústavnoprávnemu výboru Národnej rady a výboru pre financie, rozpočet a menu. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh zákona, ktorým sa menia zákony v oblasti organizácie a riadenia súdnictva, postavenia sudcov, znalcov, tlmočníkov a prekladateľov v súvislosti so zavedením meny euro v Slovenskej republike, odporúčali Národnej rade Slovenskej republiky schváliť ústavnoprávny výbor uznesením č. 469 zo dňa 14. októbra 2008 a výbor pre financie, rozpočet a menu uznesením č. 386 z 15. októbra 2008. Z uznesenia Výboru Národnej rady pre financie, rozpočet a menu vyplýva jeden pozmeňujúci návrh, ktorý je uvedený v IV. časti spoločnej správy. Gestorský výbor odporúča tento pozmeňujúci návrh schváliť. Gestorský výbor ďalej odporúča Národnej rade Slovenskej republiky vládny návrh zákona, ktorým sa menia zákony v oblasti organizácie a riadenia súdnictva, postavenia sudcov, znalcov, tlmočníkov a prekladateľov v súvislosti so zavedením meny euro v Slovenskej republike, schváliť v znení schválených pozmeňujúcich a doplňujúcich návrhov. Spoločná správa bola schválená uznesením Ústavnoprávneho výboru Národnej rady 20. októbra 2008 pod č. uznesenia 499. Týmto uznesením ma výbor zároveň poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, informoval som o spoločnej správe a o uznesení ústavnoprávneho výboru, poprosím, otvorte k danému bodu rozpravu.
J. Burian, poslanec: (2008-10-24):
Uvedený návrh bol doručený v stanovenej lehote. Predseda Národnej rady Slovenskej republiky uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil na dnešné rokovanie 28. schôdze. Ako spravodajca v prvom čítaní si osvojujem stanovisko, že predmetný návrh zákona spĺňa z formálno-právnej stránky náležitosti návrhu zákona v § 67 a 68 zákona Národnej rady o rokovacom poriadku. Z hľadiska vecného zastávam stanovisko, že predložený návrh zákona rieši závažnú problematiku. Pani predsedajúca, poprosím, otvorte rozpravu, ďakujem.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 136 poslancov, za 88, proti 29, zdržalo sa 18, nehlasoval 1. Konštatujem, že sme schválili vládny návrh novely zákona o súkromnej bezpečnosti. Prosíme spoločného spravodajcu z výboru pre hospodárske záležitosti pána poslanca Radovana Kazdu, aby uvádzal hlasovanie v druhom čítaní o vládnom návrhu zákona ktorým sa menia a dopĺňajú niektoré zákony v súvislosti so zlepšovaním podnikateľského prostredia (tlač 886, bod 61 programu). Nech sa páči, pán poslanec, máte slovo.
Hrušovský, Pavol, podpredseda NR SR (2010-09-08):
Pán poslanec Brocka.
B. Bugár, podpredseda NR SR: (2003-06-19):
Pán minister, máte slovo.
Kaník, Ľudovít, poslanec NR SR (2010-09-07):
Ďakujem, prosím, pán predsedajúci, aby ste dali hlasovať o tom... (Ruch v sále. Prerušenie predsedajúcim.)
Kaliňák, Robert, poslanec NR SR (2018-06-12):
Ďakujem pekne. Vážený pán predseda Kotleba, sú veci, ktoré sú faktami. Myslím si, že za enormnou mierou migrácie cez Stredozemné more môžme vidieť nestabilitu v Líbyi. A nestabilita v Líbyi vznikla zničením režimu, ktorý tam bol. Asi nebol demokratický, asi bol jednoznačne autoritatívny, ale, pravdaže, Líbya mala jednu z najväčších životných úrovní Severnej Afriky. A pred týmto diktátor Kaddáfí aj varoval, že čo sa stane, čiže aj do budúcna si má Európa uvedomovať, že keď robí nejaké rozhodnutia, a v tomto prípade na to paradoxne doplatila jedna z krajín, ktorá sa podieľala na, by som povedal, odstránení, odstránení tohto režimu, myslím tým Taliansko, tak musí pozrieť aj dôsledky. A to isté platí aj v prípade Sýrie a Asadovho režimu, ktorý takisto určite nepatrí medzi vzorové demokracie, skôr naopak, ale treba si uvedomiť, že Sýria patrila proste medzi najrozvinutejšie krajiny Blízkeho východu, a teraz je to vlastne zničené pole, takže tu sa bavme o príčinách tejto samotnej migrácie, s tým súhlasím. Na druhej strane tento zákon ale skôr zvyšuje zodpovednosť tých mimovládnych organizácií, o ktorých hovoríme, pretože predtým to robili ako fyzické osoby, bez mena, bez ničoho, anonymne de facto, dneska budú musieť mať vlastne, že koho zastupuje, aby bolo jasné, kto koho zastupuje, tým pádom je to z tohto pohľadu prehľadnejšie. Aj tá zodpovednosť je tým pádom absolútne jasnejšia, aby bolo jasné, že kto čo robí, pretože predtým to bolo iba o fyzickej osobe, čiže to nie je žiadne zjednodušenie ani zľahčenie. Naopak, platí pravidlo, že doteraz vláda mala veľmi tvrdú azylovú politiku a bude ju mať aj v budúcnosti, to, či sa niektorá krajina, si niekoho navezie, kvôli tomu, že potrebuje pracovnú silu, to je individuálne rozhodnutie, ale z pohľadu tých migrantov, ktorí prichádzali zo subsaharskej Afriky, čiže cez Líbyu chodili... (Prerušenie vystúpenia časomerom.)
Mizík, Stanislav, poslanec NR SR (2021-02-03):
Ďakujem za slovo. Pani poslankyňa, povedali ste, že by to nevadilo, kde všade sú tie reťazce. Dokonca aj v hoteli, kde sa niekedy schádzala intelektuálna smotánka. Ale mne to vadí, kde všade sú. Mne vadia všetky Tescá, Liedle a ďalšie reťazce, ktoré zničili slovenských predajcov. Zdeformovali normálny trh, predávajú nám druhoradé prechemizované humusy. Slovenských predajcov nájdeme akurát tak v dedinkách, ale aj tí častokrát krachujú práve kvôli dumpingovým cenám, výpalníckym praktikám týchto reťazcov. Ďakujem za slovo.
Hargaš, Ján, poslanec NR SR (2023-12-19):
Ďakujem za slovo, pán predsedajúci. Ťažko sa mi hľadá nejaký záchytný bod v tom prejave, lebo teda asi treba uznať, že aj v rámci opozície máme rôzne metódy kritiky nejakých skutočností. Takže chytím sa toho, čo považujem za nejakú odbornú časť toho prejavu a to bola nezávislosť inštitúcií. A poviem úprimne, že ja som napríklad aj dnes si hovoril, keď tu prebiehala tá debata o tom, či neumožnenie hlasovania o jednotlivých bodoch pozmeňovacieho návrhu pána Galka jednotlivo, okrem toho bodu, v ktorom sa pomýlil, tak aj vtedy som si hovoril, že vlastne, je vlastne dobré, že tu ešte máme Ústavný súd, ktorý požíva nejakú dôveru a že tu máme inštanciu, na ktorú sa môžme v takomto prípade obrátiť. Samozrejme, som hlboko presvedčený o tom, že názor pána Dostála je správny a že takéto hlasovanie nemalo byť, že takýmto spôsobom to vládna väčšina nemala vybaviť a myslím si, že to bude dôvod na nejaký ústavný nález. Takže som si hovoril, že je vlastne dobré, že takéto inštitúcie tu ešte máme, na ktoré môžme nejakým spôsobom vzhliadať, že napravia nedostatky toho, čo sa tu deje a je to v prudkom kontraste s tým, čo vláda navrhuje spraviť s ďalšími nezávislými inštitúciami, ktoré majú rovnakú rolu, ale v iných sektoroch, či už je to úrad na... Úrad pre dohľad nad zdravotnou starostlivosťou, zámer zasahovať do spôsobu voľby predsedu protimonopolného úradu alebo do spôsobu voľby vedúceho štatistického úradu. A na záver si ešte dovolím jednu poznámku, pretože počas vašej rozpravy vás vyrušoval jeden poslanec koalície a myslím, že pán predsedajúci ho mal napomenúť nie preto, že vy ste na to citlivý, nie preto, ale preto, že tu chceme mať nejakú politickú kultúru a keď vyrušujete vy, tak napomenú vás a keď vyrušujú koaliční poslanci tak... (Prerušenie vystúpenia predsedajúcim.)
Richter, Ján, poslanec NR SR (2023-11-22):
Hlasovali sme o všetkých pozmeňujúcich návrhoch, pán predseda, sme v treťom čítaní, otvorte, prosím, rozpravu.
B. Bugár, podpredseda NR SR: (2004-03-11):
Pán poslanec Devínsky.
Hrušovský, Pavol, podpredseda NR SR (2010-12-02):
Hlasujeme, páni poslanci, o bodoch zo spoločnej správy, tak ako o nich navrhol hlasovať pán spoločný spravodajca, s odporúčaním gestorského výboru schváliť. (Hlasovanie.) 146 prítomných, 81 za, 35 proti, 29 sa zdržalo, 1 nehlasoval. Uvedené body zo spoločnej správy sme schválili. Prosím, ďalší návrh.
T. Cabaj, podpredseda NR SR: (2010-06-10):
S faktickými poznámkami sa hlásia pán poslanec Urbáni, Košútová, Martinák, Jureňa. Končím možnosť prihlásiť sa s faktickou poznámkou. Ako prvý vystúpi pán poslanec Urbáni.
Bugár, Béla, podpredseda NR SR (2011-04-01):
Pán poslanec Dostál, nech sa páči, môžte reagovať.
Kollár, Boris, predseda NR SR (2021-06-29):
Ukľudnite sa v sále, prosím. Ukľudnite sa v sále! (Ruch v sále.) Ja budem rozhodovať o tom, kedy vám dám slovo s procedurálnym návrhom. (Výkriky z pléna.)
Hrnčiar, Andrej, podpredseda NR SR (2018-06-14):
Nech sa páči, pán poslanec Farkašovský.
D. Jarjabek, poslanec: (2002-02-05):
J. Migaš, predseda NR SR: Prezentujme sa a hlasujme o tomto návrhu pána poslanca Jarjabka. Hlasujeme. Hlasujeme o návrhu pána poslanca Jarjabka, aby bol tento bod programu 54. schôdze v priamom prenose. Hlasujeme. (Hlasovanie.) Prítomných je 111 poslancov, za 46, proti 28, zdržalo sa 21, nehlasovali 16. Tento procedurálny návrh pána poslanca Jarjabka sme neschválili. Pán poslanec Oberhauser, procedurálny návrh? V. Oberhauser, poslanec: Áno. J. Migaš, predseda NR SR: Nech sa páči. V. Oberhauser, poslanec: Ďakujem, pán predsedajúci. Vzhľadom na to, že neprešiel návrh pána poslanca Jarjabka, ja navrhujem, aby Slovenská televízia urobila záznam o celej rozprave k tomuto bodu a aby ho odvysielala nie v priamom prenose, ale zo záznamu. Ďakujem. J. Migaš, predseda NR SR: Prezentujme sa a hlasujme o tomto procedurálnom návrhu pána poslanca Jarjabka. Hlasujeme. Pána poslanca Oberhausera. Hlasujeme. Hlasujeme o procedurálnom návrhu, aby bol z tohto bodu programu urobený záznam a potom odvysielaný v Slovenskej televízii. Hlasujeme. (Hlasovanie.) Prítomných je 109 poslancov, za 45, proti 25, zdržalo sa 20, nehlasovalo 19. Tento procedurálny návrh sme neschválili. Pán poslanec Jarjabek, nech sa páči.
Laurenčík, Milan, podpredseda NR SR (2022-06-15):
Ďakujem. Ďakujem obom a prerušujem rokovanie o tomto bode programu. Ďalším bodom programu je prvé čítanie o návrhu poslancov Radovana Kazdu, Anny Zemanovej, Jarmily Halgašovej, Anny Miernej, Alexandry Pivkovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Návrh zákona má tlač 1056, návrh na jeho pridelenie na prerokovanie výborom je v rozhodnutí č. 1097. Dávam slovo pánovi poslancovi Radovanovi Kazdovi, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Radovana Kazdu, Anny Zemanovej, Jarmily Halgašovej, Anny Miernej a Alexandry Pivkovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1056.)
R. Kaliňák, podpredseda vlády a minister vnútra SR: (2006-10-17):
Účelom dohovoru je posilniť úsilie zmluvných strán pri predchádzaní terorizmu a jeho negatívnych vplyvov, a to na vnútroštátnej, ako aj medzinárodnej úrovni s ohľadom na existujúce dvojstranné a mnohostranné a medzinárodné zmluvy uzavreté medzi zmluvnými stranami v oblasti boja proti terorizmu. Tento cieľ má byť dosiahnutý predovšetkým stanovením trestnosti za konanie kvalifikované v dohovore ako verejné nabádanie na páchanie teroristického trestného činu, nábor na terorizmus a výcvik na terorizmus, ako aj posilnením vnútroštátnej a medzinárodnej spolupráce v oblasti prevencie. Dohovor pre tento účel v nevyhnutnom rozsahu dopĺňa a mení existujúce zmluvy o vydávaní a vzájomnej právnej pomoci v trestných veciach. Súčasný text Trestného zákona a Trestného poriadku Slovenskej republiky vytvára dostatočný predpoklad pri vykonávaní tohto dohovoru. Otvorenou však ostáva povinnosť založenia zodpovednosti právnických osôb za účasť na trestných činoch, ktoré tento dohovor zakladá, a to predovšetkým s odvolaním na požiadavku účinných, primeraných a odradzujúcich sankcií. Predkladaný dohovor je prezidentskou medzinárodnou zmluvou podľa čl. 7 ods. 4 Ústavy Slovenskej republiky, ktorý si pred ratifikáciou prezidentom Slovenskej republiky vyžaduje súhlas Národnej rady Slovenskej republiky. Podľa citovaného ustanovenia Ústavy Slovenskej republiky dohovor je medzinárodnou zmluvou, na vykonanie ktorej je potrebný zákon. Vláda Slovenskej republiky uznesením č. 422 z 10. mája 2006 vyslovila súhlas s uzavretím dohovoru. Ďakujem pekne.
Tomanová, Viera, poslankyňa NR SR (2011-10-19):
Ďakujem pekne. Ja by som najskôr chcela poprosiť pána poslanca Kaníka, aby mi vysvetlil, čo hľadá novela zákona o starobnom dôchodkovom sporení, ktorá sa týka zase investovania, v predloženom návrhu na doplnenie zákona č. 125/2006 Z. z. o inšpekcii práce a o zmene a doplnení zákona. To je jedna vec. Ale rozumiem tomu, prečo to predkladáte. Je to preto, že vaša nevládna a bezhlavá koalícia si potrebuje ešte upevniť akési postavenie vo vzťahu k šiestim finančným spoločnostiam. Nezáleží vám na ľuďoch sporiteľoch, na zhruba 1,46 mil. ľudí, ale záleží vám na šiestich dôchodkových správcovských spoločnostiach, teda na finančných spoločnostiach, aby si upevnili svoje zisky. Pán Kaník, myslím si, že toto je neprijateľné pre slovenský národ a pre tých ľudí, ktorých ste nahnali neobjektívnou zavádzajúcou reklamou v roku 2005 do 2. piliera.
Beblavý, Miroslav, poslanec NR SR (2012-02-03):
Ďakujem pekne. Teraz pristúpme k hlasovaniu o prvom pozmeňujúcom návrhu, ktorý bol podaný v rozprave s pánom poslancom Froncom a týka sa zmeny účinnosti zákona.
Borec, Tomáš, minister spravodlivosti SR (2015-09-25):
Ďakujem veľmi pekne, pán predseda. Takže dovoľte, pani poslankyne, poslanci, aby som pokračoval v úvodnom slove. Hlavným cieľom teda navrhovanej právnej úpravy je zefektívnenie a urýchlenie procesov verejného obstarávania prostredníctvom povinnej elektronizácie, väčšia flexibilita a zníženie administratívnej záťaže vo verejnom obstarávaní, uľahčenie prístupu malým a stredným podnikom na trh, podpora využívania verejného obstarávania ako kľúčového nástroja na plnenie cieľov environmentálnej a sociálnej politiky a taktiež zavedenie väčšej právnej istoty pri aplikácii jednotlivých inštitútov. Za týmto účelom bolo v predkladanom návrhu upravených niekoľko nových inštitútov, ako napríklad revízia úpravy kritérií na vyhodnotenie ponúk, v rámci ktorej sa prioritizujú iné kritériá, ako najnižšia cena, kompletná elektronizácia procesu verejného obstarávania alebo zavedenie nového postupu zadávania zákazky inovatívneho partnerstva. Ďalej je možné spomenúť napríklad aj úpravu konfliktu záujmov priamych platieb subdodávateľom, tzv. in house zákaziek, spoločného obstarávania verejných obstarávateľov z viacerých krajín, zavedenie zákonných dôvodov na odstúpenie od zmluvy a novej koncepcie uzatvárania dodatkov či predbežného preukazovania podmienok prostredníctvom účasti jednotného európskeho dokumentu. Účinnosť tohto právneho predpisu sa navrhuje stanoviť na 18. apríla 2016, pričom tento stanovený dátum účinnosti je plne koherentný s transpozičnou lehotou. Vážené pani poslankyne, poslanci, verím, že návrh zákona v tomto prvom čítaní podporíte. Ďakujem pekne za pozornosť, skončil som.
Žiga, Peter, podpredseda NR SR (2024-06-19):
Prezentujme sa a hlasujme. (Hlasovanie.) 135 prítomných, 26 za, 72 proti, 37 sa zdržalo. Návrh sme neschválili.
Grendel, Gábor, podpredseda NR SR (2021-05-05):
Prezentujme sa a hlasujme. (Hlasovanie.) Prítomných 119 poslancov, za 116, proti 1, zdržal sa 1, nehlasoval 1 poslanec. Konštatujem, že sme tento návrh schválili. Procedurálny návrh, pán poslanec Vladimír Baláž.
Poliačik, Martin, poslanec NR SR (2013-03-12):
Ďakujem.
Ľ. Vážny, minister dopravy, pôšt a telekomunikácií SR: (2009-06-18):
Postup pri udeľovaní licencií na dovoz a vývoz takýchto výrobkov v súčasnosti upravuje vyhláška Ministerstva hospodárstva Slovenskej republiky č. 15/1998 Z. z. o podmienkach udeľovania úradného povolenia na dovoz a vývoz tovaru a služieb, ktorej právna úprava sa pristúpením Slovenskej republiky k Zmluve o Európskej únii stala nepostačujúca a ktorá bude týmto návrhom zákona súčasne zrušená. Okrem postupu pri udeľovaní licencií návrh zákona tiež upravuje podmienky prepravy týchto výrobkov z územia členských štátov Európskej únie na územie Slovenskej republiky a naopak, vymedzuje okruh ústredných orgánov štátnej správy, ktoré sa budú k žiadostiam o udelenie licencie vyjadrovať, pričom sa v návrhu presne špecifikuje, v akej lehote budú môcť tieto ústredné orgány štátnej správy svoje vyjadrenie poskytovať. Prijatím návrhu zákona dôjde k prechodu kompetencie, týkajúcej sa prepravy výbušnín a pyrotechnických výrobkov z Hlavného banského úradu na Ministerstvo hospodárstva Slovenskej republiky, v dôsledku čoho bude potrebné novelizovať zákon Národnej rady Slovenskej republiky č. 51/1988 Zb. o banskej činnosti, výbušninách a o štátnej banskej správe. Predloženou novelou sa zároveň odstraňujú niektoré problémy aplikačnej praxe. Vážený pán podpredseda Národnej rady, vážené panie poslankyne, páni poslanci, dovoľujem si vás požiadať o schválenie predloženého návrhu. Ďakujem za pozornosť.
B. Bugár, podpredseda NR SR: (2003-12-03):
(Hlasovanie.) Prítomných 132 poslancov, za návrh 131, hlasovania sa zdržal 1. Konštatujem, že tento návrh sme schválili. A teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov (tlač 392). Spoločným spravodajcom je pán poslanec Bastrnák. Nech sa páči, máte slovo.
Laurenčík, Milan, podpredseda NR SR (2020-07-23):
Pani poslankyňa Majorová Garstková.
Kollár, Jozef, poslanec NR SR (2013-05-29):
Ďakujem pekne za vecné pripomienky kolegov Fera Šebeja a kolegu Fronca, ďakujem a súhlasím s týmito pripomienkami. No, pán kolega Blaha, s vami je zbytočné sa púšťať do nejakých vecných diskusií postavených na argumentoch. A keďže som kedysi robil dlhé roky v základnom ekonomickom výskume a tam stále držíme takú tú základnú etiku výskumníka, že vždy citujeme, keď použijeme výrok niekoho iného, a dnes tu nesedí kolega Ivan Mikloš, tak ja ho preto poctivo odcitujem, keď povedal, pán Blaha, na vašu adresu: „Vy ste opäť teraz preukázali, že vaša sčítanosť predčila váš intelekt." To je všetko, čo k tomu by som dodal. Ďakujem pekne.
Bugár, Béla, podpredseda NR SR (2016-11-24):
Pán poslanec Mizík, nech sa páči.
Kuffa, Štefan, poslanec NR SR (2015-05-26):
Ja som za pomoc ľudom. A určite na lazoch sa ťažko žije. Tak aj kolega Mičovský predtým spomínal, že problém sú prístupové cesty. Ale ak ich dobudujeme všade, tak v podstate tie lazy stratia čaro. Naozaj sú otázne tie dotácie, ja tiež sa nad tým zamýšľam, aj tie dotácie v poľnohospodárstve na všetko, tak ako tu kolegovia spomenuli, že pokosí sa tráva, dostanú poľnohospodári dotácie. Veľakrát tie dotácie, tie peniaze tých ľudí kazia a nie sú pomocou. Skôr treba nejako zvýhodňovať ich možno cez systém daňový, pretože tí ľudia naozaj žijú v ťažších podmienkach. Ale, kolega Dodo Hlina, tak ako si to spomínal, tí ľudia tam žijú nie preto a nebudú tam prichádzať preto, že budú tam dotácie, že tam budú finančné stimuly, ale preto, že tam žil môj otec, môj starý otec, jednoducho je to môj kraj, tam som sa narodil. Ja som si tak premietol možno také krajiny, z ktorých veľmi blízko k nám je Slovinsko. Tak oni majú tiež roztrúsené domy a u nich tie prístupové cesty naozaj boli perfektné, asfaltky viedli až do lesa. Je to rovnako v susednom Rakúsku, Nemecku, Poľsku. U nás to, že tie cesty sú prašné, by mi tak nevadilo, ale sú veľmi ťažko zjazdné. Také poľné alebo lesné cesty sú zase v Nórsku, Švédsku, ale sú krásne zhutnené, dá sa po nich ísť aj pomerne rýchlo, nie sú tam diery. My máme asfaltové cesty, veľakrát je to tankodróm, po ktorých sa nedá ísť. Teda ja som za tú podporu. A vôbec tá myšlienka je dobrá, ako podporiť ten laznícky systém, ale aby sme zase tých ľudí len cez tie peniaze, naopak, nedemotivovali, nekazili.
Paška, Pavol, predseda NR SR (2014-11-10):
Faktické poznámky, šiesti páni poslanci. Končím možnosť sa prihlásiť. Pán poslanec Viskupič.
Pročko, Jozef, poslanec NR SR (2020-06-03):
Takže chcem... nechcem vrátiť čas. Takže chcem povedať, pán minister, bolo to výborné, ďakujem veľmi pekne a základ je naozaj vzdelanie. A ja si neviem predstaviť, že by niekto zo strany hrubokrkých chlapcov bol minister školstva a učil naše deti. Ďakujem veľmi pekne. (Potlesk.)
Paška, Pavol, predseda NR SR (2013-01-30):
Hlasujeme. (Hlasovanie.) 141 prítomných, 96 za, 45 sa zdržalo. Návrh zákona do druhého čítania sme schválili. Ďalej.
P. Paška, predseda NR SR: (2007-09-20):
A teraz nech sa páči, pani poslankyňa Rosová.
Šimečka, Michal, podpredseda NR SR (2024-01-09):
Pán poslanec Pročko.
Danko, Andrej, predseda NR SR (2017-04-04):
Ďakujem. Pani poslankyňa Janka Kiššová.
Rajtár, Jozef, poslanec NR SR (2016-05-19):
Ďakujem za slovo. Takže, vážené kolegyne, vážení kolegovia, dovoľte mi uviesť aj tento návrh skupiny poslancov Národnej rady Slovenskej republiky na vydanie zákona, ktorým sa mení zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov (tlač 66). Cieľom predloženého návrhu zákona je vypustenie organizačných a ekonomických poradcov z okruhu povinných osôb podľa zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov, čím fyzickým a právnickým osobám, ktoré túto činnosť majú ako predmet svojej činnosti, odpadne povinnosť vypracúvať takzvané programy vlastnej činnosti. Toto opatrenie je jedným z mnohých drobných príspevkov k celkovému zníženiu nadbytočnej administratívnej záťaže podnikateľských subjektov. Uvedená povinnosť, toto je dôležité, ide nad rámec európskej legislatívy a sama osebe nemá žiadne opodstatnenie. Zákon, opäť, nebude mať vplyv na verejné financie, takže netreba sa báť o, povedzme, šetrnosť, ale teda napriek tom bude mať pozitívny vplyv na podnikateľské prostredie, takže opäť predpokladám, že koaličné strany alebo poslanci strán SIEŤ a MOST – HÍD budú radi hlasovať za návrh a podporia ho, ani k predošlému zákonu teda neboli žiadne pripomienky, takže predpokladám, že s ním všetci, ale minimálne tieto dve koaličné strany súhlasia. Ďakujem.
Hrnčiar, Andrej, podpredseda NR SR (2016-04-26):
Ďakujem. Končím možnosť nahlásiť sa s faktickými poznámkami. S faktickými poznámkami sa prihlásili piati páni poslanci. Nech sa páči, pán poslanec Vašečka.
Fronc, Martin, poslanec NR SR (2011-10-21):
Ďakujem pekne, pán predseda. V rozprave k tomuto návrhu zákona nevystúpil nik. Neboli podané žiadne pozmeňujúce návrhy. Zo spoločnej správy nevyplývajú žiadne pozmeňujúce návrhy, preto prosím, pán predseda, dajte hlasovať o tom, že prerokujeme predložený návrh zákona v treťom čítaní.
Hrnčiar, Andrej, podpredseda NR SR (2017-06-14):
Vyhlasujem všeobecnú rozpravu za skončenú. Pýtam sa, či sa chce k rozprave vyjadriť navrhovateľ. Nie. Spravodajca? Nie, prerušujem rokovanie o tomto bode programu. Takže zrejme tu nemáme, pani poslankyňa Remišová tu nie je. Všetky zákony, ktoré preskakujeme, budú zaradené na záver za poslaneckými návrhmi, myslím, že to je bod 58, za bod 58. Takže v rokovaní budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/2990 Zb. o obecnom zriadení v znení neskorších predpisov . Návrh zákona je uverejnený ako tlač 574. Návrh na jeho pridelenie na prerokovanie výborom je v rozhodnutí č. 580. Dávam slovo poslancovi Martinovi Feckovi, aby za skupinu poslancov návrh zákona uviedol.
Pčolinský, Peter, podpredseda NR SR (2022-10-25):
Pani poslankyňa.
Pellegrini, Peter, predseda NR SR (2015-05-05):
S reakciou na faktické poznámky pán poslanec Hlina.
Hrušovský, Pavol, predseda NR SR (2011-12-08):
S faktickými poznámkami na vystúpenie pána poslanca Dostála traja páni poslanci, posledný pán poslanec Matovič. Pán poslanec Jarjabek.
Krajčír, Ľuboš, poslanec NR SR (2020-04-29):
Tiež ďakujem pekne kolegovi Kašperovi za výborný príspevok. Myslím si, že naozaj keď sa pozrieme na ten rozvoj regiónov, je absolútne kľúčová tá doprava. Dnes môžme hodnotiť, že to prepojenie tých miest je naozaj v katastrofálnom stave. Ja sa teším, že nám svitá na lepšiu budúcnosť, takisto aj v tej sociálnej oblasti, komplet, ako si to naozaj pekne zhrnul. A čo sa veľmi teším, aj kolega Suja veľmi to vyzdvihol a uznal, že naozaj toto programové vyhlásenie vlády je dobré. Ďakujem pekne.
Sulík, Richard, predseda NR SR (2011-03-30):
Ďakujem. S faktickými poznámkami sa prihlásili dvaja poslanci. Uzatváram možnosť. Pán poslanec Švantner.
Viskupič, Jozef, poslanec NR SR (2016-02-11):
Ďakujem. Dva momenty mám z vášho vystúpenia, keďže vy tak často zachádzate do histórie. O roku 2002 sme sa tu napočúvali dlho. Rok 2012 ešte majú v pamäti možno viacerí z nás. Vtedy sme vo februári schválili sestrám navýšenie platov a potom za účinnej a výdatnej pomoci ľudí okolo strany SMER sa skončilo to, čo sme schválili v roku 2012 ohľadom platov sestier, na Ústavnom súde. A odvtedy ste mali štyri roky na to, aby ste s tým niečo urobili. A výsledok toho vidíme teraz, je, že niekto je obviňovaný, že zvoláva mimoriadnu schôdzu aj tri týždne pred voľbami, pretože od vás žiada splnenie vašich sľubov. A druhý rozmer, asi 6- alebo 7-krát ste sa odvolali na vaše stretnutie v Čechách a možno ste si všimli, čím je naplnený dnešný deň v Čechách po vašom stretnutí s pani podpredsedníčkou strany TOP 09. A ja len zacitujem, aby som nebol obvinený z nejakých pozmenených faktov. Čiže pani Markéta Adamová, predsedníčka TOP 09 po tej vašej návšteve hovorí toto: „Dneska sme mali oficiálne stretnutie so slovenskými poslancami z výboru pre sociálnu politiku. Všetci ktorí nás navštívili, boli z vládnucej strany SMER na Slovensku. Pani poslankyňa Janíková mi prezradila svoju stratégiu, chcela by sa inšpirovať v Bielorusku. Zalapala som po dychu a opýtala som sa jej, čím by sa tam rada inšpirovala. A ona na to odpovedala: „Myslím si, že tam je čisto na uliciach a je tam nezamestnanosť 1 % a je to predsa úžasné.“ Tak som skúsila sa spýtať, či im tam trošku tak nechýba sloboda a či naozaj obdivuje tento systém. Ona úplne bez váhania dodala, na čo, preboha, je nám...“ (Prerušenie vystúpenia časomerom.)
P. Paška, predseda NR SR: (2010-01-20):
Poprosím vás, aby ste sa prezentovali. schôdze Národnej rady Slovenskej republiky, ktorú som zvolal na základe žiadosti skupiny 34 poslancov Národnej rady., aby som zistil, či sme uznášaniaschopní. Poprosím všetkých, aby prišli do sály, aby sme mohli zistiť uznášaniaschopnosť. Prezentujeme sa, dámy a páni. (Prezentácia.) Je prítomných 101 poslancov. Národná rada je uznášaniaschopná. Na 46. schôdzi budú opäť overovateľmi páni poslanci Ján Richter a pán poslanec Peter Gabura. Ich náhradníkmi budú poslanci Jozef Líška a pán poslanec Imre Andruskó. Poslanci, ktorí mi v zmysle zákona o rokovacom poriadku a ústavy predložili svoju žiadosť na zvolanie tejto schôdze, žiadajú prerokovať návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Ľubomírovi Vážnemu, poverenému riadením Ministerstva dopravy, pôšt a telekomunikácií Slovenskej republiky , tlač má číslo 1413. Uvedený návrh na zvolanie schôdze som podľa príslušných ustanovení zákona pridelil na prerokovanie všetkým výborom Národnej rady s tým, že ako gestorský bol určený výbor pre hospodársku politiku. Takisto som požiadal o zaujatie stanoviska vládu. Teraz budeme rokovať o návrhu skupiny poslancov, podotýkam, že program tejto schôdze sa neschvaľuje. Takže poprosím pána poslanca Pavla Prokopoviča, ktorý je poverený člen skupiny poslancov, aby uviedol návrh. Nech sa páči, máte slovo.
Poliačik, Martin, poslanec NR SR (2014-11-08):
Janka, ja s tebou 100-percentne súhlasím a hlavne teda by som podčiarkol tú úplne poslednú vec, ktorú si povedala. My totiž častokrát sa boríme s tým problémom, že veci, ktoré tu odznejú, tak tu ostanú. Niekedy sa boríme kvôli tomu, že parlament preberá na schôdzi 100 bodov a je, samozrejme, nemožné, aby z každého ten, tá dôležitá pointa sa dostala medzi ľudí. Niekedy je to tým, že je zase príliš veľký záujem verejnosti sa k tým informáciám dostať, a jednoducho sa to zasekne na serveri a nedostanú sa k nim. A niekedy je to tým, že sme tu v noci. Ale keď je to jedna noc, druhá noc a jeden deň, tak aj keď to možno niektorým kolegom zo SMER-u vadí, tak tá istá informácia, keď odznie od štyroch, piatich, desiatich ľudí dokola, tak ona sa nakoniec von dostane, ona sa dostane medzi tých ľudí. A myslím si, že toto je naozaj ten typ informácie, ktorý má ísť do sveta. A on spustil takú zaujímajú reakciu, pretože možno sme si to neuvedomili, ale common knowledge, všeobecne, všeobecne známa pravda, všeobecná známosť na Slovensku zjavne je, že áno, Pavol Paška podniká v zdravotníctve. To nikto nespochybňuje. V momente, keď sa začnete s niekým normálne rozprávať, tak to nie je také, že poviete, že Pavol Paška podniká v zdravotníctve a ľudia hovoria, že: prosím, som v živote nepočul?! Nie, každý to zoberie, že áno, to je fakt. A tento vzorec sa teraz pustil na konkrétnu... (Prerušenie vystúpenia časomerom.)
Hort, Milan, podpredseda NR SR (2011-03-24):
Pán poslanec Hladký, budete reagovať na faktické poznámky? (Reakcia poslanca.) Skúste sa prihlásiť. Nech sa páči.
Frešo, Pavol, poslanec NR SR (2014-03-18):
Ďakujem pekne, pani predsedajúca. Pán poslanec Šebej, no povedal si to úplne presne tak, ako to cíti nielen tvoja generácia, ale koniec koncov naša generácia. Ja som donekonečna počúval ako tínedžer o tom, ako v roku ’68 ľudia boli prekvapení, bezradní a cítili sa zradení. Bohužiaľ, máme takú situáciu, že sa ten dej znova opakuje. A ak nechceme urobiť chybu našich predchodcov, tak musíme byť jasní, zrozumiteľní. Ja by som tu chcel ešte poukázať na jeden moment, ktorý tu bol, a často sa naňho zabúda. To bola plynová kríza v roku 2009. To bola plynová kríza, to znamená, čas, kedy Ukrajina bola pod obrovským, obrovským tlakom zo strany Rusov, a vtedy premiér Fico a dnešný kandidát na prezidenta robil doslova kolenačkovú politiku a podrážal Ukrajinu. Treba si to otvorene povedať. Nijak sa jej nezastal, nijak sa nezastal premiérky Tymošenkovej. Ako je to jednoducho holý fakt. Nemôžeme túto chybu zopakovať, lebo to len povzbudzuje k ďalším a ďalším krokom. A ja chcem poukázať aj na to, že tieto naše debaty a vyhlásenia nie sú proti ruskému ľudu, proti ľuďom, ktorí žijú v Rusku. Sú jednoducho proti veľmocenským chúťkam, ktoré sa tu opakovane dejú, proti režimom, ktoré nemajú radi slobodu a demokraciu. A my, keď máme radi svoju slobodu a demokraciu, keď ju milujeme, tak sa jej musíme zastať. Nemôžeme tam uhýbať a až by som priam povedal, že tam ani neexistuje niečo ako neutrálny postoj. Inými slovami, v takejto situácii rozprávať o vyvezených kiach do Ruska je totálna hlúposť. Je to totálna hlúposť. Buď sa zastaneme vlastnej slobody a demokracie zoči-voči agresii, ktorá sa deje nášmu susedovi, alebo potom, keď sa nám bude diať takáto agresia, sa nás už nezastane nikto. A ja som veľmi rád, že takéto vyhlásenie slovenský parlament je schopný prijať, aj keď, bohužiaľ, si myslím, že dosť, dosť neskoro.
Laurenčík, Milan, podpredseda NR SR (2022-06-28):
Ďakujem, pán poslanec. Neboli faktické pozvánky, poznámky na vaše vystúpenie, preto teraz v rozprave môže vystúpiť pán poslanec Ján Mičovský. Nech sa páči.
B. Bugár, podpredseda NR SR: (2004-05-20):
Takže pristúpime k prvej otázke, ktorú položil pán poslanec Ondriaš: „Koľko obyvateľov odišlo zo Slovenska po roku 1989? Koľko z nich malo vysokoškolské vzdelanie?“ Nech sa páči, pán podpredseda vlády.
Števulová, Zuzana, poslankyňa NR SR (2024-01-23):
Ďakujem ti aj ja, Oskar, za tvoj príspevok, a dnes poobede si tak čítam tie nálezy Ústavného súdu, tak som sa tak rozhodla, že nebudem teda polemizovať s tými, ktoré sa Úradu špeciálnej prokuratúry netýkajú vlastne, ale teda že si pozriem tie, ktoré sa aspoň nejako týkajú tých pochybení, čo som aj v tej predchádzajúcej faktickej poznámke hovorila. A hrozne sa mi páčia tam tie odôvodnenia, že, lebo vlastne napríklad III. ÚS 65/2023 zaistenie majetku prokurátora bývalého skvelého Kováčika, ktorý teda tvrdil, že ten jeho majetok nejaká časť nemá byť zaistená, alebo I. ÚS 16/2021, kde teda sa konkrétne ako v jednom z tých teda dvadsiatich, dvadsiatich siedmich, ktoré som našla, konštatuje, že teda úrad špeciálneho proku... špeciálnej prokuratúry konkrétne pochybil, tak tam ide vlastne o to nevyhovenie tej žiadosti, aby prišiel notár vlastne za tým obvineným. A tie obvinenia, a tie odôvodnenia tých, toho Ústavného súdu, vlastne tých nálezov, na ktoré vy poukazujete priamo teda v tej dôvodovej správe, sú krásne v tom, že vlastne hovoria, že ÚŠP napríklad pochybil preto, lebo nedostatočne odôvodnil alebo presvedčivo neodôvodnil tie svoje rozhodnutia. A že vlastne to, tá absencia toho presvedčivého odôvodnenia vedie v podstate k ústavne neudržateľnému rozhodnutiu a k tomu, že bol ten sťažovateľ zbavený práva na spravodlivý súdny proces a spravodlivosť celkovú. Že keby ste sa držali aspoň toho, čo vám Ústavný súd hovorí v prípade týchto individuálnych nálezov, že teda by bolo treba naozaj presvedčivo odôvodniť ten návrh na novelu Trestného zákona, tak to by bolo super. Ale vy ani len to nerobíte a nerobíte to preto, lebo podľa nás prosto tie presvedčivé dôvody neexistujú. Stiahnite to! (Potlesk.)
Blanár, Juraj, poslanec NR SR (2011-10-19):
Vážený pán poslanec Ďurkovský, podľa vášho vystúpenia som pochopil, že v podstate štát je pri akomkoľvek prijatí zvýšenia dane bankám absolútne bezmocný, pretože tak či tak banky to všetko premietnu do poplatkov klientov a všetko to zaplatia klienti. Ale to je práve tá chyba, ako sa pozeráme na postavenie štátu a inštitúcií, ktoré tu majú vykonávať kontrolu nad bankami, a nie sa len prizerať na to, ako banky budú robiť to, čo im vyhovuje. To znamená, že máme tu kontrolné mechanizmy, máme tu bankovú radu, máme tu Národnú banku Slovenskej republiky, ministerstvo financií, ktoré vykonávajú kontrolu a sú tu na to, aby dozerali na to, či naozaj tie banky to urobia. A naviac, v Európskej komisii už sa diskutuje azda rok o tom, že sa pripravuje legislatíva, ktorá toto umožní celoplošne na úrovni Európskej únie ako takej, spoplatnenie bánk, pretože sa ukázalo, že banky jednoducho v čase krízy vôbec nemajú taký problém ako ostatní, ktorým predovšetkým tie banky spôsobujú problémy tými všelijakými fiktívnymi bankovými operáciami a mnohými inými vecami. Takže ja pokladám práve túto daň za oprávnenú. A práve v čase krízy je miesto na to, aby tieto banky niesli na svojich pleciach rovnako podiel na tom, čo sa tu stalo, nielen to prenášať na obyvateľov, na všetkých nás.
Žiga, Peter, podpredseda NR SR (2023-12-13):
Pani poslankyňa Kalmárová.
Grendel, Gábor, podpredseda NR SR (2023-06-22):
Teraz dávam možnosť prihlásiť sa do rozpravy ústne. Štyria páni poslanci. Pán poslanec Vetrák, Cmorej, Kremský a Erik Tomáš, ale ešte pred nimi vystúpi v rozprave pán poslanec Juraj Šeliga ako spravodajca. Nech sa páči.
M. Číž, podpredseda NR SR: (2009-04-21):
Teraz dávam slovo spravodajcovi, ktorého určil navrhnutý gestorský výbor, pre obranu a bezpečnosť, pánovi poslancovi Jánovi Richterovi. A uvedie spravodajskú správu. Máte slovo, pán poslanec.
Ďuriš Nicholsonová, Lucia, podpredsedníčka NR SR (2016-12-07):
Ďakujem veľmi pekne za vaše záverečné slovo. Pán poslanec, chcem sa opýtať pána spravodajcu, či chce vystúpiť. Nie, nie je tomu tak, tak prerušujem rokovanie o tomto bode programu. Nasledovať teraz bude prvé čítanie o návrhu poslancov Jána Budaja, Viery Dubačovej a Ota Žarnaya na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych symboloch, dňoch pracovného pokoja a pamätných dňoch v znení neskorších predpisov. Pozerám, či tu je teda niekto, kto uvedie predmetný návrh zákona, aby sme sa nezdržiavali čítaním tlačí. Pán Žarnay? Dobre. Návrh zákona má tlač 317, návrh na jeho pridelenie na prerokovanie výborom je v rozhodnutí pod číslom 322. Nech sa páči, pán Žarnay, máte slovo za navrhovateľa. (Rokovanie o návrhu poslancov Národnej rady Slovenskej republiky Jána Budaja, Viery Dubačovej a Ota Žarnaya na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 317.)
Grendel, Gábor, podpredseda NR SR (2021-11-24):
Pán poslanec Filip Kuffa, s faktickou poznámkou.
Hufková, Eva, poslankyňa NR SR (2015-01-29):
Ja len sa chcem poďakovať, pán minister, za odpoveď, veľmi ste potešili nielen mňa, ale aj občanov, že teda tá realizácia prác sa začne koncom roka 2015. Ďakujem ešte raz.
Laššáková, Jana, podpredsedníčka NR SR (2014-06-24):
Na vystúpenie pána ministra tri faktické poznámky, páni poslanci: Abrhan, Hraško a Viskupič. Končím možnosť prihlásiť sa s faktickými poznámkami. Nech sa páči, pán poslanec Abrhan.
Jurinová, Erika, podpredsedníčka NR SR (2012-07-27):
Ďakujem pekne. Faktické poznámky. Neprihlásil sa žiaden poslanec. Budeme pokračovať v ústnej rozprave. Nech sa páči, pán poslanec Poliačik.
Kuriak Milan, poslanec NR SR (2023-06-28):
Keďže sme odhlasovali body zo spoločnej správ a hlasovali sme aj o podanom pozmeňujúcom návrhu poslankyne Moniky Kozelovej, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Jurinová, Erika, podpredsedníčka NR SR (2015-04-21):
K prvému čítaniu teraz rozprávame.